EΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ, ΤΗΝ ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ ΚΑΙ ΤΗΝ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ - ΠΡΟΓΡΑΜΜΑ ΔΡΑΣΗΣ ΓΙΑ ΤΙΣ ΧΡΗΜΑΤΟΠΙΣΤΩΤΙΚΕΣ ΥΠΗΡΕΣΙΕΣ ΕΚΘΕΣΗ ΕΠΙ ΤΗΣ ΠΡΟΟΔΟΥ

ΠΡΟΓΡΑΜΜΑ ΔΡΑΣΗΣ ΓΙΑ ΤΙΣ ΧΡΗΜΑΤΟΠΙΣΤΩΤΙΚΕΣ ΥΠΗΡΕΣΙΕΣ

Έκθεση επί της προόδου

Εισαγωγή

Το Ευρωπαϊκό Συμβούλιο της Κολωνίας και το Ευρωπαϊκό Κοινοβούλιο υποστήριξαν τόσο το περιεχόμενο όσο και τον επείγοντα χαρακτήρα του Προγράμματος δράσης για τις χρηματοπιστωτικές υπηρεσίες [1]. Το πρόγραμμα δράσης περιγράφει αναλυτικά το έργο που πρέπει να επιτελεσθεί προκειμένου να υλοποιηθούν στο έπακρο τα οφέλη από την εισαγωγή του ευρώ και να εξασφαλισθεί, σε συνεχή βάση, η σταθερότητα και η ανταγωνιστικότητα των χρηματοπιστωτικών αγορών της ΕΕ. Το Συμβούλιο κάλεσε την Επιτροπή να υποβάλει τακτικά εκθέσεις επί της προόδου και μάλιστα την πρώτη πριν από τα τέλη του 1999. Η πρώτη έκθεση προς το Συμβούλιο και το Ευρωπαϊκό Κοινοβούλιο καταγράφει την πρόοδο που πραγματοποιήθηκε κατά το πρώτο εξάμηνο (μέχρι τις 10 Οκτωβρίου) μετά την έγκριση του προγράμματος δράσης. Λόγω του μικρού χρονικού διαστήματος που παρήλθε από την έγκριση του προγράμματος δράσης, η έκθεση αυτή αφορά κυρίως την επιτευχθείσα νομοθετική πρόοδο. Στο παράρτημα ακολουθεί λεπτομερής ανάλυση των διαφόρων επιμέρους στοιχείων δράσης. Η δεύτερη έκθεση επί της προόδου θα υποβληθεί στο Συμβούλιο Οικονομικών και Δημοσιονομικών Υποθέσεων και το Ευρωπαϊκό Κοινοβούλιο στα μέσα του 2000: θα περιέχει εκτίμηση της επιτευχθείσας προόδου, της κατεύθυνσης και των αποτελεσμάτων αναφορικά με την ολοκλήρωση του τομέα των χρηματοπιστωτικών υπηρεσιών της ΕΕ και τη συνεισφορά του στην ανάπτυξη και την απασχόληση εντός της Ένωσης.

[1] ΧΡΗΜΑΤΟΠΙΣΤΩΤΙΚΕΣ ΥΠΗΡΕΣΙΕΣ - Εφαρμογή του Πλαισίου για τις χρηματοπιστωτικές αγορές: Πρόγραμμα Δράσης. Ανακοίνωση της Επιτροπής της 11.05.1999 COM(1999)232.

Μηχανισμοί & διαδικασία

Οι μηχανισμοί εφαρμογής του προγράμματος δράσης έχουν αποφασιστική σημασία για την επιτυχία του. Το τελευταίο εξάμηνο και σύμφωνα με τα όσα προτείνει το πρόγραμμα δράσης, η Επιτροπή έπραξε τα εξής:

· Η Financial Services Policy Group (FSPG - Ομάδα για την πολιτική στον τομέα των χρηματοπιστωτικών υπηρεσιών), η οποία αποτελείται από τους εκπροσώπους των υπουργών οικονομικών και δημοσιονομικών υποθέσεων, ανέλαβε εκ νέου τα καθήκοντά της ως μέσο συναίνεσης μεταξύ των εθνικών υπουργείων που είναι αρμόδια για τη ρύθμιση των χρηματοπιστωτικών υπηρεσιών. Η FSPG συνήλθε δύο φορές μετά την έγκριση του προγράμματος και επικούρησε την Επιτροπή στην παρακολούθηση της προόδου και τη σύνταξη της παρούσας έκθεσης.

· Αρχικές ανεπίσημες συνομιλίες έλαβαν χώρα με εκπροσώπους του Ευρωπαϊκού Κοινοβουλίου με σκοπό να βρεθεί τρόπος εξέτασης των βασικών πολιτικών προσανατολισμών με τη συμμετοχή των βουλευτών από τα πρώτα στάδια.

· Αντιπροσωπευτικοί φορείς της ΕΕ υπέβαλαν τα ονόματα εμπειρογνωμόνων που μπορούν να βοηθήσουν την Επιτροπή στην αξιολόγηση ορισμένων συνεπειών των τεχνικών θεμάτων που θίγονται στο πρόγραμμα δράσης. Οι εν λόγω «ομάδες διαλόγου» οι οποίες αποτελούνται από εμπειρογνώμονες της αγοράς, κατ' αρχήν εξετάζουν θέματα που άπτονται του παραπλανητικού χειρισμού των αγορών. της αναπροσαρμογής της οδηγίας για τις επενδυτικές υπηρεσίες, των εγγυήσεων, των απαιτήσεων πληροφόρησης των καταναλωτών για τις λιανικές χρηματοπιστωτικές υπηρεσίες και των διαφορών στις εθνικές νομοθεσίες που εμποδίζουν το διασυνοριακό εμπόριο χρηματοπιστωτικών υπηρεσιών. Στο μέλλον θα συσταθούν και άλλες ομάδες.

Κάποια πρόοδος όσον αφορά την εφαρμογή του προγράμματος δράσης

Το πρόγραμμα δράσης αποτελεί σημαντική πρόκληση για όλα τα θεσμικά όργανα της Ένωσης. Για την υλοποίησή του θα απαιτηθεί έντονη και συνεχής προσπάθεια προκειμένου να επιτευχθούν οι τεθέντες στόχοι εντός των στενών χρονικών ορίων που θέτει ο ταχέως μεταβαλλόμενος τομέας των χρηματοπιστωτικών υπηρεσιών. Η Επιτροπή διαπιστώνει με ικανοποίηση ότι ήδη από τους πρώτους μήνες άρχισε να επιτυγχάνεται πρόοδος. Η Επιτροπή εξέδωσε την ανακοίνωσή της για τα συνταξιοδοτικά ταμεία και την περίοδο αυτή προετοιμάζει με εντατικούς ρυθμούς σχετικό σχέδιο οδηγίας. Εξέδωσε ήδη πρόταση οδηγίας για την τροποποίηση της οδηγίας για τη νομιμοποίηση εσόδων από παράνομες δραστηριότητες. Όσον αφορά τις αγορές χονδρικής έχουν προχωρήσει οι εργασίες στο πλαίσιο της FESCO, της επιτροπής επαφών για θέματα λογιστικής και πρόκειται να ολοκληρωθεί μέσα στα χρονικά όρια που προβλέπει το πρόγραμμα δράσης. Η Επιτροπή εξέδωσε επίσης πρόσφατα την ανακοίνωσή της για την εφαρμογή του σχεδίου δράσης σχετικά με τα επιχειρηματικά κεφάλαια. Εξάλλου, θα εντείνει τις προσπάθειές της στο λογιστικό τομέα και θα υποβάλει προτάσεις για αύξηση της συνεργασίας σε ρυθμιστικού χαρακτήρα ζητήματα μεταξύ των αρχών που ασκούν εποπτεία στον τομέα των χρεογράφων. Ικανοποιητική είναι και η πρόοδος όσον αφορά τη δημιουργία ανοικτών και ασφαλών αγορών λιανικής. Οι διαβουλεύσεις στο Συμβούλιο και το Ευρωπαϊκό Κοινοβούλιο σχετικά με την πρόταση για τις πωλήσεις εξ αποστάσεως για τις χρηματοπιστωτικές υπηρεσίες συνεχίζονται. Η προπαρασκευή νομοθετικής πρότασης για τους ασφαλιστικούς μεσάζοντες εξελίσσεται κανονικά όπως και οι εργασίες για διάφορες ανακοινώσεις (πληροφόρηση των καταναλωτών, ασφάλιση) και ένα πράσινο βιβλίο για το ηλεκτρονικό εμπόριο και τις χρηματοπιστωτικές υπηρεσίες. Επίσης έχουν προχωρήσει και οι εργασίες για τους κανόνες προληπτικής εποπτείας. Η πρόταση οδηγίας για το ηλεκτρονικό χρήμα εξελίσσεται κανονικά στο Συμβούλιο και το Ευρωπαϊκό Κοινοβούλιο. Η αναθεώρηση των κανόνων των τραπεζικών κεφαλαίων εκ παραλλήλου με την επιτροπή της Βασιλείας G-10 για την τραπεζική εποπτεία, τις απαιτήσεις ασφαλιστικής φερεγγυότητας και την εποπτεία των χρηματοδοτικών ομίλων ετερογενών δραστηριοτήτων εξελίσσονται επίσης κανονικά. Επίσης, επίκειται η έκδοση σύστασης της Επιτροπής για τη δημοσίευση των χρηματοπιστωτικών μέσων ενώ, τέλος, συνεχίζονται οι εργασίες για τις γενικότερες συνθήκες για την ενιαία αγορά· αντικείμενο των εργασιών αυτών είναι η άμεση φορολογία. Με ταχείς ρυθμούς συνεχίζονται οι συζητήσεις που διεξάγονται στο Συμβούλιο σχετικά με την πρόταση της Επιτροπής για ελάχιστη φορολόγηση των εισοδημάτων της αποταμίευσης και ελπίζεται ότι πριν από το τέλος του έτους θα επιτευχθεί σχετική πολιτική συμφωνία. Το ίδιο ισχύει, τηρουμένων των αναλογιών, για τις προσπάθειες που καταβάλλει η ομάδα εργασίας του Συμβουλίου σχετικά με την εφαρμογή του κώδικα συμπεριφοράς σε ζητήματα φορολογίας των επιχειρήσεων. Μετά από τις πρώτες αποδοτικές συζητήσεις, μεταξύ άλλων στο πλαίσιο της ομάδας φορολογικής πολιτικής, οι εργασίες για τη φορολόγηση των επικουρικών συντάξεων και των χρηματοπιστωτικών υπηρεσιών εν γένει θα συνεχιστούν και θα έχουν χαρακτήρα προτεραιότητας κατά τη διάρκεια του 2000. Η Επιτροπή εκπονεί την περίοδο αυτή πρόταση για τις επικουρικές συντάξεις.

Ανάγκη να καταβληθούν περισσότερες προσπάθειες

Η συνεχής προσπάθεια και συμμετοχή όλων των θεσμικών οργάνων είναι απαραίτητη προκειμένου να ικανοποιηθεί η επιτακτική ανάγκη για επίτευξη προόδου. Το Ευρωπαϊκό Κοινοβούλιο και το Συμβούλιο καλούνται επίσης να καταβάλουν κάθε προσπάθεια στο πρόγραμμα δράσης για την ταχεία επίτευξη συμφωνίας και τη θέση σε εφαρμογή των συγκεκριμένων νομοθετικών μέτρων. Πρέπει να υπάρχει σαφής πολιτική δέσμευση όλων των θεσμικών οργάνων και των οικονομικών παραγόντων και πρωταγωνιστών της αγοράς όσον αφορά τη παροχή απαραίτητων πόρων προκειμένου να τηρηθούν οι φιλόδοξες προθεσμίες που έχουν συμφωνηθεί. Πράγματι, η έλλειψη προόδου είναι αξιοπρόσεκτη, ιδιαίτερα όσον αφορά τα εξής:

( Δεν έχει ακόμη επιτευχθεί πολιτική συμφωνία στο Συμβούλιο όσον αφορά την πρόταση οδηγίας για τις προσφορές εξαγοράς επιχειρήσεων η οποία θα καταστήσει δυνατή την τελική έγκριση της εν λόγω πρότασης. Το κυριότερο εμπόδιο εξακολουθεί να είναι η εξεύρεση λύσης αποδεκτής από την Ισπανία και το Ηνωμένο Βασίλειο σχετικά με το καθεστώς του Γιβραλτάρ στην εν λόγω πρόταση.

( Η πρόταση οδηγίας για την διάλυση και εκκαθάριση των τραπεζών υποβλήθηκε στο Συμβούλιο και το Ευρωπαϊκό Κοινοβούλιο το 1985. Το κυριότερο εμπόδιο εξακολουθεί να είναι η εξεύρεση λύσης αποδεκτής από την Ισπανία και το Ηνωμένο Βασίλειο σχετικά με την εφαρμογή των διαδικασιών διάλυσης και εκκαθάρισης στο Γιβραλτάρ.

( Ωστόσο, παρά τις διαδοχικές πολιτικές δεσμεύσεις στο υψηλότερο δυνατό επίπεδο, η επιτευχθείσα πρόοδος δεν είναι ιδιαίτερα ικανοποιητική όσον αφορά το Καταστατικό της Ευρωπαϊκής Εταιρείας πράγμα το οποίο είχε επιπτώσεις σε δύο άλλα νομικά μέτρα στον τομέα του εταιρικού δικαίου (10η οδηγία εταιρικού δικαίου και 14η οδηγία εταιρικού δικαίου).

( Η προπαρασκευή Σύστασης της Επιτροπής για την εκ των προτέρων πληροφόρηση των καταναλωτών πρέπει να βασισθεί στην πρόοδο που έχει σημειωθεί ως προς την ανάπτυξη κωδίκων βέλτιστης πρακτικής στον κλάδο. Οι καθυστερήσεις στο εσωτερικό του τομέα ενδέχεται να λυθούν σύντομα. Η Επιτροπή προέβη επίσης στη σύσταση μιας «ομάδας διαλόγου» με εκπροσώπους του κλάδου και των καταναλωτών προκειμένου να υπάρξει κάποια πρόοδος ως προς το θέμα.

( Οι Ανακοινώσεις της Επιτροπής για μια ενιαία αγορά πληρωμών και την απάτη και παραποίηση στα συστήματα πληρωμών θα παρουσιασθούν πριν τα τέλη του τρέχοντος έτους. Η μικρή καθυστέρηση της έγκρισής τους οφείλεται σε διοικητικά προβλήματα από την αλλαγή της Επιτροπής κατά τη θερινή περίοδο.

Συνολική αξιολόγηση

Το πρόγραμμα δράσης για τις χρηματοπιστωτικές υπηρεσίες έδωσε νέα ώθηση στο έργο της οικοδόμησης μιας ενιαίας χρηματοπιστωτικής αγοράς. Όλοι συμμερίζονται πλέον, και μάλιστα σε υψηλότατο πολιτικό επίπεδο, ότι παρουσιάζεται μια άνευ προηγουμένου ευκαιρία να τεθούν στην υπηρεσία των επιχειρήσεων, των αποταμιευτών και των επενδυτών της ΕΕ σύγχρονες και αποτελεσματικές αγορές. Στο διάστημα των έξι μηνών που ακολούθησαν την έγκριση του προγράμματος δράσης από το Ευρωπαϊκό Συμβούλιο της Κολωνίας σημειώθηκε περιορισμένης κλίμακας, αλλά απτή πρόοδος όσον αφορά :

· Την εργασία βάσης για συγκεκριμένες πρωτοβουλίες του προγράμματος δράσης και την κινητοποίηση εισροών από τους φορείς της αγοράς και άλλους σημαντικούς παράγοντες (καταναλωτές, χρήστες),

· Διαπραγμάτευση και έγκριση νομοθεσίας : το Συμβούλιο και το Κοινοβούλιο διπλασίασαν τις προσπάθειές τους για να εξασφαλίσουν την επίτευξη προόδου σχετικά με ορισμένες προτάσεις, οι οποίες εκκρεμούσαν από πολύ καιρό. Οι προσπάθειες αυτές δεν απέδωσαν πάντοτε καρπούς, αλλά με συνεχείς προσπάθειες ορισμένες βασικές πρωτοβουλίες ενδέχεται να συμφωνηθούν τους προσεχείς μήνες, όπως η έγκριση της 13ης οδηγίας για το δίκαιο των επιχειρήσεων και η διάλυση και εκκαθάριση των ασφαλιστικών επιχειρήσεων. Σημαντικό εμπόδιο στην πολιτική πρόοδο σημαντικών πρωτοβουλιών αποτέλεσε η μη επίλυση μεταξύ δύο κρατών μελών (Ι και ΗΒ) του θέματος του Γιβραλτάρ, καθώς και του καθεστώτος του στην προτεινόμενη νομοθεσία. Η συνέχιση του αδιεξόδου έχει σημαντικές συνέπειες για την ανάπτυξη μιας ενιαίας χρηματοπιστωτικής αγοράς. Ελπίζεται ότι τα δύο ενδιαφερόμενα κράτη μέλη θα εξεύρουν πρακτικές λύσεις για την άρση του αδιεξόδου.

Κατά τους προσεχείς έξι μήνες εναπόκειται στις υπηρεσίες της Επιτροπής να προχωρήσουν σε μια σειρά σημαντικών μέτρων σύμφωνα με το προβλεπόμενο στο πρόγραμμα δράσης χρονοδιάγραμμα (συνταξιοδοτικά ταμεία, πράσινη βίβλος για την οδηγία τη σχετική με τις επενδυτικές υπηρεσίες, εκσυγχρονισμός της λογιστικής στρατηγικής, πράσινη βίβλος για το ηλεκτρονικό εμπόριο). Επί πλέον, για την προετοιμασία συγκεκριμένων πρωτοβουλιών που περιέχονται στο πρόγραμμα δράσης, η Ένωση θα χρειαστεί να επαναπροσδιορίσει τη στρατηγική της σε συνάρτηση με τις όλο και ταχύτερες διαρθρωτικές αλλαγές που πραγματοποιούνται στις χρηματοπιστωτικές αγορές. Οι συζητήσεις στην FSPG - Ομάδα για την πολιτική στον τομέα των χρηματοπιστωτικών υπηρεσιών, και σε άλλα επίπεδα θα επικεντρωθεί τους προσεχείς μήνες στους ακόλουθους τομείς :

· Εμπορία τίτλων σε επίπεδο Ένωσης, τομέας στον οποίο πρέπει να καταβληθούν ιδιαίτερες προσπάθειες προκειμένου να καταστεί δυνατή για τους εκδότες η άντληση κεφαλαίων σε επίπεδο Ένωσης. Το θέμα αυτό προϋποθέτει συντονισμένες ενέργειες προς την πλευρά της ζήτησης (διαφάνεια της αγοράς, πληροφόρηση) και προς την πλευρά της προσφοράς (σαφής και κοινή αντίληψη όσον αφορά επιτρεπόμενες δραστηριότητες, προϊόντα και ενδιάμεσους και πραγματική συνεργασία στον τομέα της προληπτικής εποπτείας),

· Η ύπαρξη διεθνώς ενεργών χρηματοδοτικών ομίλων ετερογενών δραστηριοτήτων ως βασικού στοιχείου του χρηματοπιστωτικού συστήματος της ΕΕ, γεγονός που δημιουργεί προβλήματα στην ΕΕ όσον αφορά την προληπτική εποπτεία.

· Συνδυασμός του εμπορικού δυναμικού του ηλεκτρονικού εμπορίου χρηματοπιστωτικών υπηρεσιών κατά τρόπον ώστε να παρέχει αποτελεσματικές διασφαλίσεις σε μεμονωμένους καταναλωτές.

ΠΑΡΑΡΤΗΜΑ

Προοδοσ οσον αφορα το Πρόγραμμα Δράσης για τις Χρηματοπιστωτικεσ Υπηρεσίεσ

Το παράρτημα περιλαμβάνει επισκόπηση της προόδου που σημειώθηκε στο πλαίσιο δράσεων που εντάσσονται στο Πρόγραμμα Δράσης για τις Χρηματοπιστωτικές Υπηρεσίες(COM(1999) 232). Η ημερομηνία αναφοράς είναι η 10η Οκτωβρίου 1999. Ο αστερίσκος (() σημαίνει ότι η δράση ολοκληρώθηκε επιτυχώς. Ο σταυρός (() σημαίνει ότι η δράση σημείωσε κάποια πρόοδο όσον αφορά τους στόχους του Προγράμματος Δράσης. Η παύλα (-) σημαίνει ότι η πρόοδος είναι απογοητευτική.

Οι πίνακες συνοψίζουν την τρέχουσα κατάσταση και περιλαμβάνουν αξιολόγηση της Επιτροπής όσον αφορά το βαθμό στον οποίο τα κοινοτικά όργανα και τα κράτη μέλη επιτυγχάνουν τους στόχους του Προγράμματος Δράσης. Όπου κρίθηκε σκόπιμο προστέθηκε κάποιο σχόλιο στην τελευταία στήλη, κυρίως όσον αφορά τη συνέχεια που πρέπει να δοθεί.

στρατηγικοσ στοχοσ 1: μια ενιαια κοινοτικη αγορα χονδρικησ

Συγκέντρωση κεφαλαίων σε πανευρωπαϊκή κλίμακα

>ΘΕΣΗ ΠIΝΑΚΑ>

Καθιέρωση ενός κοινού νομοθετικού πλαισίου για ολοκληρωμένες αγορές κινητών αξιών και παραγώγων μέσων

>ΘΕΣΗ ΠIΝΑΚΑ>

Προς μια ενιαία μορφή οικονομικών εκθέσεων των εισηγμένων εταιρειών

>ΘΕΣΗ ΠIΝΑΚΑ>

Περιορισμός των συστημικών κινδύνων κατά τον διακανονισμό των κινητών αξιών

>ΘΕΣΗ ΠIΝΑΚΑ>

Προς ένα ασφαλές και ανοικτό περιβάλλον για τη διασυνοριακή αναδιάρθρωση

>ΘΕΣΗ ΠIΝΑΚΑ>

ΜTTTABLEια αποτελεσματική για τους επενδυτές ενιαία αγορά:

ΣΤΡΑΤΗΓΙΚΟΣ ΣΤΟΧΟΣ 2: ΑΝΟΙΚΤΕΣ ΚΑΙ ΑΣΦΑΛΕΙΣ ΑΓΟΡΕΣ ΛΙΑΝΙΚΗΣ

>ΘΕΣΗ ΠIΝΑΚΑ>

ΣΤΡΑΤΗΓΙΚΟΣ ΣΤΟΧΟΣ 3: συγχρονοι Προληπτικοι κανονες και εποπτεια

>ΘΕΣΗ ΠIΝΑΚΑ>

ΓΕΝΙΚΟΣ ΣΤΟΧΟΣ: ευρυτεροι οροι για μια βελτιστη

ενιαια χρηματοπιστωτικη αγορα

>ΘΕΣΗ ΠIΝΑΚΑ>